CELEX: 31981D0810
Language: el
Date: 1981-09-15 00:00:00
Title: 81/810/EOK: Απόφαση τής Επιτροπής τής 15ης Σεπτεμβρίου 1981 περί χορηγήσεως αδείας στή Γαλλική Δημοκρατία νά εξαιρέσει από τήν κοινοτική μεταχείριση τά αθύρματα εκ ξύλου καί άλλα (εκτός τών κινητήρων καί μηχανισμών κινήσεως δι αθύρματα καί μικρογραφίες μοντέλων καθώς καί τά μεμονωμένα τεμάχια αυτών) καταγωγής Ταϊβάν (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0810

81/810/EOK: Απόφαση τής Επιτροπής τής 15ης Σεπτεμβρίου 1981 περί χορηγήσεως αδείας στή Γαλλική Δημοκρατία νά εξαιρέσει από τήν κοινοτική μεταχείριση τά αθύρματα εκ ξύλου καί άλλα (εκτός τών κινητήρων καί μηχανισμών κινήσεως δι αθύρματα καί μικρογραφίες μοντέλων καθώς καί τά μεμονωμένα τεμάχια αυτών) καταγωγής Ταϊβάν (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 301 της 22/10/1981 σ. 0041

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Σεπτεμβρίου 1981  περί χορηγήσεως αδείας στη Γαλλική Δημοκρατία να εξαιρέσει από την κοινοτική μεταχείριση τα αθύρματα εκ ξύλου και άλλα (εκτός των κινητήρων και μηχανισμών κινήσεως δι' αθύρματα και μικρογραφίες μοντέλων καθώς και τα μεμονωμένα τεμάχια αυτών) καταγωγής Ταϊβάν  (Το κείμενο στη γαλλική γλώσσα είναι το μόνο αυθεντικό)  (81/810/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας που τα Κράτη μέλη μπορούν να λάβουν, κατόπιν χορηγήσεως αδείας έναντι της εισαγωγής ορισμένων προϊόντων καταγωγής τρίτων χωρών, τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,  Εκτιμώντας:  ότι στις 8 Σεπτεμβρίου 1981 η γαλλική κυβέρνηση υπέβαλε αίτηση τίτλου εισαγωγής στην Επιτροπή των Ευρωπαϊκών Κοινοτήτων, δυνάμει του άρθρου 115 πρώτο εδάφιο της συνθήκης, προκειμένου να της χορηγηθεί άδεια να εξαιρέσει από την κοινοτική μεταχείριση τα αθύρματα εκ ξύλου και άλλα (εκτός των κινητήρων και μηχανισμών κινήσεως δι' αθύρματα και μικρογραφίες μοντέλων καθώς και τα μεμονωμένα τεμάχια αυτών) της διακρίσεως 97.03 Α και Β του Κοινού Δασμολογίου καταγωγής Ταϊβάν, τα οποία τίθενται σε ελεύθερη κυκλοφορία στα άλλα Κράτη μέλη·  ότι η Γαλλία δέχεται τις εισαγωγές των εν λόγω προϊόντων καταγωγής Ταϊβάν μόνο σποραδικά και ανάλογα με τις ανάγκες της αγοράς·  ότι υφίστανται διαφορές στις συνθήκες στις οποίες υπόκεινται επί του παρόντος οι εισαγωγές των εν λόγω προϊόντων στα διάφορα Κράτη μέλη·  ότι οι διαφορές αυτές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν εκτροπές στο εμπόριο· ότι η Γαλλία έχει δεχθεί από την 1η Ιανουαρίου 1981 να τεθούν σε ελεύθερη κυκλοφορία τα εν λόγω προϊόντα καταγωγής της εν λόγω τρίτης χώρας για ποσό 7 εκατ. γαλλικών φράγκων·  ότι, όσον αφορά την κατάσταση στο σχετικό κλάδο της βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές του προϊόντος αυτού καταγωγής τρίτων χωρών αυξήθηκαν από 161 εκατ. γαλλικά φράγκα το 1978 σε 237 εκατ. γαλλικά φράγκα το 1979· ότι το ποσοστό της αγοράς των εισαγωγών αυτών αυξήθηκε από 10 % το 1978 σε 13 % το 1979·  ότι οι τιμές των εν λόγω προϊόντων καταγωγής Ταϊβάν είναι περίπου κατά 45 έως 50 % χαμηλότερες από τις τιμές παρόμοιων προϊόντων στη Γαλλία·  ότι η παραγωγή παρόμοιων προϊόντων στη Γαλλία ανήλθε σε 1 200 000 000 γαλλικά φράγκα το 1978 και σε 1 350 000 000 γαλλικά φράγκα το 1979· ότι το ποσοστό της εσωτερικής αγοράς μειώθηκε από 58 % το 1978 σε 53 % το 1979·  ότι η εν λόγω βιομηχανία, προκειμένου να αντιμετωπίσει τον ανταγωνισμό τρίτων χωρών, αναδιαρθρώθηκε χωρίς, εν τούτοις, να υπάρξουν ακόμη ικανοποιητικά αποτελέσματα·  ότι οι αιτήσεις τίτλων εισαγωγής για ποσό 1 530 000 γαλλικών φράγκων εκκρεμούν νόμιμα ενώπιον των αρχών του Κράτους μέλους που έχει υποβάλει τις αιτήσεις·  ότι η πραγματοποίηση άλλων εμμέσων εισαγωγών, οι οποίες αναμένεται να προστεθούν σε εκείνες που έχουν ήδη πραγματοποιηθεί ή πρόκειται να γίνουν ενδέχεται να παραβλάψει την επίτευξη των στόχων που επιδιώκονται με τα προαναφερθέντα εμπορικά μέτρα·  ότι δεν είναι δυνατό να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα ήταν δυνατό να παράσχουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στη Γαλλική Δημοκρατία να εξαιρέσει από την κοινοτική μεταχείριση τα προϊόντα που αναφέ  ρονται κατωτέρω καταγωγής Ταϊβάν, τα οποία τίθενται σε ελεύθερη κυκλοφορία στα άλλα Κράτη μέλη και για τα οποία έχουν υποβληθεί αιτήσεις τίτλων εισαγωγής μετά τις 5 Σεπτεμβρίου 1981.  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 93.07 Α και ex Β  (Κώδικας NIMEXE: 93.07-05, 20, 40, 51, 59,  61, 69, 75, 80, 85, 90)  // Αθύρματα εκ ξύλου και άλλα (εκτός των κινητήρων και μηχανισμών κινήσεως δι' αθύρματα και μικρογραφίες μοντέλων καθώς και τα μεμονωμένα τεμάχια αυτών)  //   //  Άρθρο 2  Η παρούσα απόφαση εφαρμόζεται μέχρι να ανοιχθούν στη Γαλλία νέες δυνατότητες εισαγωγής για τα εν λόγω προϊόντα έναντι της Ταϊβάν και το αργότερο μέχρι τις 31 Δεκεμβρίου 1981.  Άρθρο 3  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 15 Σεπτεμβρίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.